गांवों में नेटवर्क के अभाव में डिजिटल इंडिया प्रभावित
उपतहसीलक्षेत्र के गांवों में इन दिनों संचार सेवा गड़बड़ाई हुई है। क्षेत्र के तालियाना, भुण्डवा, खेतलावास, सांगाना, तेजा की बेरी, सिराणा, डाबली इन सभी ग्राम पंचायतों को अभी तक बीएसएनएल नेटवर्क की सुविधा से वंचित रखा गया है। दूरसंचार विभाग की जिलास्तरीय बैठक में विभाग के उच्च अधिकारियों की मौजूदगी में आयोजित बैठक के दौरान जीवाणा उपतहसील मुख्यालय पर बीएसएनएल का टावर लगाने का प्रस्ताव लिया गया था, लेकिन उपतहसील मुख्यालय पर टावर लगाने का कार्य नहीं हुआ। नेटवर्क की असुविधा होने के कारण उपभोक्ताओं को परेशानी झेलनी पड़ती है। वहीं डिजिटल इंडिया का कार्य भी प्रभावित होता है। गांवों में लगे ई-मित्र के कार्य भी नहीं हो पाते हैं। यहां के लोगों ने पूर्व में इस बारे में विशेष योग्यजन आयुक्त धन्नाराम पुरोहित को भी अवगत कराया था, लेकिन कार्य नहीं हो पाया। ई-मित्र कियोस्क धारक केराराम चौधरी ने बताया कि बीएसएनएल का नेटवर्क नहीं होने के कारण हर रोज समस्या रहती है।
hin_Deva hin_Deva